Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2235

2. rovat szerint a biztonsági adatlapon fel kell sorolni. 8.2. Az expozíció ellenõrzése Ennek a dokumentumnak az értelmezése szerint az expozíció ellenõrzése azoknak a meghatározott védõ- és megelõzõ intézkedések teljes tartományát jelenti, melyeket az alkalmazás alatt a dolgozókat és a környezetet érõ expozíció csökkentése érdekében hoznak. 8.2.1. A foglalkozási expozíció ellenõrzése Ezt az információt a munkaadónak számításba kell vennie, mikor a 25/2000. (IX. 30.) EüM—SZCSM együttes rendelet 6. §-a szerint elvégzi az anyagok vagy készítmények által közvetített, a dolgozók egészségét és biztonságát fenyegetõ kockázat becslését. Ez megköveteli a munkafolyamatok megfelelõ tervezését és a mûszaki ellenõrzést, a megfelelõ berendezések és anyagok használatát, a kollektív óvintézkedéseknek az expozíciós forrásnál történõ alkalmazását, és végül az egyéni védelmet szolgáló intézkedéseket, mint például az egyéni védõeszközök használatát. Ezért annak érdekében, hogy a 25/2000. (IX. 30.) EüM— SZCSM együttes rendelet 6 §-a szerinti tényleges kockázatbecslést el lehessen végezni, ezekrõl az intézkedésekrõl is megfelelõ tájékoztatást kell adni. Ez az információ a 7.1. rovat alatt megadottak kiegészítéséül szolgál. Ha egyéni védelem szükséges, részletesen meg kell adni, milyen védõeszköz nyújt megfelelõen alkalmas védelmet. 8.2.1.1. Légzésvédelem Veszélyes gázoknál, gõzöknél vagy poroknál meg kell adni az alkalmazandó egyéni védõeszközök típusát, ilyenek pl. az izolációs légzõkészülékek, a megfelelõ arcvédõk és szûrõk. 8.2.1.2. Kézvédelem Világosan meg kell adni, hogy az anyagok és készítmények kezelésénél milyen kesztyût kell viselni, beleértve: — az anyag típusát, — a védõkesztyû anyagának az áteresztõképességét, a dermális expozíció mértékéhez és idõtartamához viszonyítva. Ha szükséges, a kéz védelmére szolgáló minden további intézkedést meg kell adni. 8.2.1.3. Szemvédelem Meg kell határozni a szem védelméhez szükséges eszközöket, mint pl. védõszemüvegek és arcvédõk. 8.2.1.4. Bõrvédelem Amennyiben szükséges, a kéz mellett más testrészeket is védeni kell, meg kell adni a szükséges védõeszköz típusát és védelmi szintjét, így pl. a kötény, a csizma és a teljes védõruházat típusát is. Ha szükséges, jelezni kell minden további, a bõr védelmét szolgáló intézkedéseket és a speciális higiéniai óvintézkedéseket is. 8.2.2. A környezeti expozíció ellenõrzése Meg kell adni a munkaadó által igényelt információt, hogy a környezetvédelemre vonatkozó európai közösségi jogi szabályokban foglalt kötelezettségnek eleget tehessen.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes